শুক্রবার, ২৯ মে ২০২০, ০৯:৪৭ পূর্বাহ্ন
MarketDeal24.Com – চীন বুধবার করোনা ভাইরাস সংক্রামনের দ্বিতীয় ধারা বাধা দেওয়ার জন্য ভাইরাসের নীরব বাহকদের প্রতিরোধ করার জন্য নতুন কিছু পদক্ষেপ প্রকাশ করেছে। কেনোনা দেশটিতে আবার নতুনভাবে নিশ্চিত হওয়া আক্রান্তের সংখ্যা বৃদ্ধি পেয়েছে।
দেশটির জাতীয় স্বাস্থ্য কমিশন জানিয়েছে, চীনে বুধবার ৬৩ জন নতুন নিশ্চিতআক্রান্ত হওয়া রীগী শনাক্ত হয়েছে। যা একদিন আগে ৬২ জন ছিল। এর মধ্যে ১ জন বিদেশে আগত ভ্রমণকারী ছিলেন। সব মিলিয়ে চীনে নিশ্চিত হওয়া মোট আক্রান্তের সংখ্যা ৮১,৮৬৫ তে এসে দাঁড়িয়েছে।
চীন বেশ কয়েকটি শহরকে লকডাউন করে দিয়ে এবং কঠোর ভ্রমণ নিষেধাজ্ঞা আরোপের পরে ফেব্রুয়ারিতে করোনা ভাইরাস সংক্রমনে একদম শীর্ষে থাকার পর এখন তাদের অবস্থান নিচে নেমেছে। দেশটির কর্তৃপক্ষ সংক্রমণের নতুন ধারা তৈরী হওয়ার আশঙ্কায় বর্তমান অব্যাহত সতর্কতা অবলম্বন করার আহ্বান জানিয়েছে।
বিদেশ থেকে সংক্রামিত ভ্রমণকারীদের আগমন প্রতিরোধ ছাড়াও, চীনের অন্যাতম উদ্বেগ হল ভাইরাসবাহী সেইসব বাহক যাদের জ্বর বা কাশি সম্পর্কিত কোনো ক্লিনিকাল লক্ষণ প্রকাশ হচ্ছে না।
চীনে বুধবার ৫৬টি নতুন অ্যাসিম্পটোমেটিক আক্রান্ত রোগীর খবর পাওয়া গেছে। ১লা এপ্রিল থেকে প্রতিদিন এই ধরনের সংক্রমণের তথ্য প্রকাশিত হওয়ায় এ জাতীয় আক্রান্তের সংখ্যা বেড়ে এখন মোট ৬৫৭ হয়ে দাঁড়িয়েছে।
স্টেট কাউন্সিল এবং মন্ত্রিপরিষদ বুধবার এসিম্পটম্যাটিক করোনা ভাইরাস ক্যারিয়ার পরিচালনা করার জন্য ভাইরাসটির “নীরব বাহক” হিসাবে বর্ণিত নতুন একটি প্রতিবেদন প্রকাশ করেছে।
চিকিৎসা সংস্থাগুলিকে তাদের নির্নয়ের দুই ঘন্টার মধ্যে অ্যাসিম্পটম্যাটিক রোগী সনাক্তকরণের প্রতিবেদন প্রকাশ করতে হবে। এরপরে স্থানীয় সরকারকে ২৪ ঘন্টার মধ্যে আক্রান্তের সমস্ত ঘনিষ্ঠ পরিচিতি ব্যাক্তিদের সনাক্ত করবে।
সনাক্ত অ্যাসিম্পটোম্যাটিক রোগীদের ১৪ দিনের জন্য পৃথক রাখা হবে
অ্যাসিম্পটোম্যাটিক রোগীদের ১৪ দিনের জন্য পৃথক করা হবে। এবং যদি তারা লক্ষণগুলি দেখাতে শুরু করে তবে তা নিশ্চিত হওয়া হিসাবে গণ্য হবে। যাদের সাথে রোগীর ঘনিষ্ঠ যোগাযোগ ছিল তাদের অবশ্যই দুই সপ্তাহের জন্য পৃথক থাকতে হবে।
এই সপ্তাহের শুরুতে, Tencent’s ubiquitous (HK:0700) WeChat mobile platform এর একটি নতুন ফাংশন হাজির করেছে। যাতে লোকেরা কোনো অ্যাসিম্পটোমেটিক ক্যারিয়ারের সাথে ট্রেন এবং প্লেনে বসেছিল কিনা তা পরবর্তীতে নিশ্চিত হওয়ার পরেসেই সব ব্যাক্তিদের পরীক্ষা করে দেখার অনুমতি দেয়।
বুধবার দুই মাসের বেশি সময় ধরে চলা ভার্চুয়াল লকডাউন শেষে হুবেই প্রদেশের রাজধানী ও চীনের প্রাদুর্ভাবের কেন্দ্রস্থল উহান থেকে আগত জনগণের চলাচলে নিষেধাজ্ঞার তুলে নেয়া হয়েছে।
চীনের সিভিল এভিয়েশন প্রশাসনের আধিকারি সান শাওহুয়ার মতে, বুধবার উহানে ২২১ টি আগমন এবং বহির্গমন ফ্লাইট চলেছে। যেখানে ৭,১১৯ জন যাত্রী এসেছে এবং ৪,৫৯৫ জন শহর ছেড়ে বাইরে গিয়েছে। বহির্গামী ফ্লাইটের শীর্ষ তিনটি গন্তব্য ছিল চেংদু, হাইকৌ এবং শেনজেন শহর।
রাষ্ট্রীয় গণমাধ্যম সিনহুয়া নগরীর পরিবহণ দফতরের বরাত দিয়ে জানিয়েছে যে বুধবার স্থানীয় সময় সন্ধ্যা ৫ টা পর্যন্ত উহানের গণপরিবহনে যাত্রীদের সংখ্যা ২০,০০০ ছাড়িয়েছে।
নতুন হাসপাতাল তৈরি
সিনহুয়া জানিয়েছে, বিদেশ থেকে আগত ব্যাক্তিদের মধ্যে নতুন করে আক্রান্ত রোগীর ৪০ জন চীনের উত্তর-পূর্বাঞ্চলীয় হিলংজিয়াং প্রদেশে এসেছিল। যা রাশিয়ার সাথে সীমান্ত ভাগাভাগি করেছে।
রাষ্ট্র নিয়ন্ত্রিত ট্যাবলয়েড গ্লোবাল টাইমস জানিয়েছে যে, রাশিয়া থেকে আশা ব্যাক্তিদের মধ্যে আক্রান্তের সংখ্যা বাড়তে থাকায় এই প্রদেশের সুফেনহে শহর একটি অস্থায়ী হাসপাতাল তৈরি করা হয়েছে।
বুধবার স্যুফেনহে নতুন আগমনকারীদের জন্য তাদের সীমানা বন্ধ করে দিয়েছিল। এবং উহানের মতো বুধবার তাদের নাগরিকদের চলাচলেও নিষেধাজ্ঞা প্রয়োগ করেছে।
১ এপ্রিল থেকে হুবাইয়ের স্বাস্থ্য কর্তৃপক্ষ এই জাতীয় আক্রান্ত রোগীর তথ্য প্রকাশ শুরু করার পর থেকে ৩০৩ টি নতুন অ্যাসিম্পটোমেটিক আক্রান্ত রোগী পাওয়া গেছে। তবে উহানের মাত্র দুজন অ্যাসিম্পটোমেটিক রোগী করোনা ভাইরাসের লক্ষণ প্রকাশ করেছেন।
চীন এই মাসে এখন পর্যন্ত ৬৫২ টি নতুন অ্যাসিম্পটোমেটিক রোগীর খবর পাওয়া গেছে। এর মধ্যে ৫৭ জনের মধ্যে ভাইরাসে আক্রান্ত হওয়ার লক্ষণ প্রকাশ পেয়েছে।
অবশ্য চীনের স্বাস্থ্য কর্তৃপক্ষ এপ্রিলের শুরুতেই বলেছিল যে প্রায় দুই-তৃতীয়াংশ অ্যাসিম্পটোমেটিক রোগীদের মধ্যে করোনা ভাইরাসে আক্রান্ত হওয়ার লক্ষণগুলি দেখা দেবে।
২০১৯ সালের শেষ দিকে উহানে প্রথম এই ভাইরাসটি ছড়িয়ে পড়েছিল। তার পর থেকে বিশ্বজুড়ে ছড়িয়ে পড়েছে ১.৪ মিলিয়নেরও বেশি লোককে সংক্রামিত করেছে। এবং ৮৭,৭০০ জনেরও বেশি মানুষ মারা গেছে।
এই করোনা ভাইরাস মহামারীটি বিশ্বব্যাপী অর্থনীতিতে সর্বনাশ ডেকে এনেছে। বিভিন্ন দেশের সরকার ভাইরাসের বিস্তার নিয়ন্ত্রণে লকডাউন চাপিয়ে দেয়ার কারণে অর্থনিতির অবস্থা আরো খারাপের দিকে যাচ্ছে।
বুধবার অবধি, চীনে ৩,৩৩৫ জন ভাইরাসে আক্রান্ত হয়ে মৃত্যুবরন করেছে। এর মধ্যে এক উহান শহরেই মৃত্যুর হার 75% এরও বেশি।